《寄懒庵》
宋代·胡仲参

天寒日短道路长，白云飞处知吾乡。
大江之东渭之北，念我故人何可忘。
别来杨柳春依依，只今开到梅花香。
扁舟漫浪归未得，京尘海里安行藏。
身名未立仰天笑，床头夜夜鸣干将。
羡师物外无宠辱，庭前柏树常苍苍。
吁嗟念羽飞不到，二千里外空相望。
五云前坠满室光，报师之意无以将。
篇诗浓墨才淋浪，一声雁过天南翔。

作者简介：胡仲参，字希道，清源（今福建泉州）人。仲弓弟。生平不见记载，就集中诗知其早岁曾在临安就学（当为太学），应礼部试不第，后以诗游士大夫间，游踪颇广，与冯去非等有交。诗集已佚，仅《南宋六十家小集》存《竹庄小稿》一卷（亦收《两宋名贤小集》）。　胡仲参诗，以汲古阁影宋抄《南宋六十家小集》本为底本，新辑集外诗附于卷末。